ఆషా మాథుర్
ఆషా మాథుర్ భారతదేశానికి చెందిన మహిళా శాస్త్రవేత్త. ఈమె మెడికల్ మైక్రోబయాలజీ, వైరాలజీ మరియు ఇమ్యునాలజీ విభాగాలలో శాస్త్రవేత్త.
ఆషా మాథుర్ ఉత్తర ప్రదేశ్లో 1938 లో జన్మించారు. ఈమె తండ్రి జగదీష్ నారాయణ్. ఆయన ప్రసిద్ధ ఇంజనీర్. ఆషా జగదీష్ నారాయణ్ కు రెండవ కుమార్తె. ఆయన అనేక వినూత్న నిర్మాణాలను హైడ్రాలిక్ ఇంజనీరింగ్ విభాగంలో ఆవిష్కరించారు. ఆయన "నడిచే విజ్ఞాన సర్వస్వము"గా ప్రసిద్ధుడు. ఆమె తల్లి బిందేశ్వరి ప్రతిభావంతురాలైన చిత్రకారిణి. కౌమార దశలో ఉన్నప్పుడు తన ముఖం పై బొల్లి మచ్చలు వచ్చినపుడు ఆమె సహ విద్యార్థులు ఆమెను దూరంగా ఉంచారు. ఆమె ఉత్సాహవంతమైన విద్యార్థిని అయినప్పటికీ డిప్రెషన్ మరియు ఇన్‌ఫీరియారిటీ కాప్లెక్స్ వలన పాఠశాలకు వెళ్ళుట మానివేసెను. ఆమె తల్లిదండ్రుల సహకారంతో ఆమె ప్రతిభ మరల వికసించింది. రెండేళ్ల తర్వాత ఆమె పాఠశాల విద్యను పూర్తిచేసింది. ఆమె తన తాతగారి ప్రేరణతో విద్యను కొనసాగించారు. తామె తాతగారు మొదటి ఇండియన్ సివిల్ సర్జన్లలో ఒకరు. ఆమె అంకుల్ ఒక ప్రసిద్ధ కంటి వైద్యులు. వీరు వైద్యరంగంలో ఉన్నందున వారి ప్రేరణతో ఆమె అగ్రా మెడికల్ కాలేజీలో మెడిసన్ లో ప్రవేశించారు.అచట ఆమె ఎం.బి.బి.యస్ డిగ్రీని పూర్తిచేశారు. తర్వాత ఆమె లక్నో లోని కింగ్ జార్జి మెడికల్ కాలేజీలో జాయిన్ అయ్యారు. అచట పాథాలజీ మరియు మైక్రో బయాలజీలలో డాక్టర్ ఆఫ్ మెడిసన్ (ఎం.డి) పట్టాను పొందారు మరియు బంగారు పతకాన్నిగెలుచుకున్నారు. ఆమె కింగ్ జార్జి మెడికల్ కాలేజీలో మైక్రోబయాలజీ విభాగంలో అధ్యాపకులుగా పనిచేసి గ్రాడ్యుయేట్, పోస్ట్ గ్రాడ్యుయేట్ చదువుతున్న విద్యార్థులకు విద్యాబోధన చేశారు. అదే విధంగా వైరాలజీలో తన పరిశోధనలు కొనసాగించారు. ఆమె 30 సంవత్సరాలుగా అనేక సామర్థాలుగల వివిధ పదవులు చేశారు. బోధన పాటు, ఆమె శాస్త్రీయ మరియు మానవతావాదం ఆధారంగా పరిశోధన కార్యక్రమాలు ప్రారంభించారు. తన పదవీ కాలమ్లో ఆమె తన సహచరులతోకలసి కింగ్ జార్జ్ మెడికల్ కాలీజీలో వైరాలజీ విభాగాన్ని ప్రారంభించారు. 1971 లో ప్రపంచ ఆరోగ్య సంస్థలో ఫెలో అవార్డును పొందారు. ఈ అవార్డు ఆమె రెస్పిరేటరీ వైరస్ ను సాధారణ శీతల యూనిట్ లో కనుగొనుటకు గాను పొందారు. ఈమె ఇంగ్లాండులో సాలిస్‌బర్రీలో ప్రముఖ వైరాలజిస్టులు డా.డి.ఎ.జె. టైరెల్ల్ మరియు సర్ జాన్ ఆండ్రూస్ తోకలసి పరిశోధనలు చేశారు.
శశి వధ్వా
శశి వధ్వా (జూలై 20 1948) న్యూఢిల్లీ లోని ఆలిండియా మెడికల్ సైన్సెస్ కు డీన్ గా వ్యవహరిస్తున్నారు. ఆమె భారత్- పాక్ విభజన తరువాత పంజాబీ కుటుంబంలో జన్మించింది. ఆమె ఐదుగురు సోదరసోదరీమణులు ఉన్నారు. ఉన్నారు. దేశంపునర్నిర్మాణం చేయవలసిన పరిస్థితిలో ఉన్న కాలంలో కూడా ఆమె తల్లి తండ్రులు చదువుకు ముఖ్యత్వం గ్రహించి అది వారి సంతానానికి ఇవ్వాలని అనుకున్నారు. ఆమె తల్లి కుటుంబ చక్కగా నిర్వహణ చూస్తుండగా
ఆమె తండ్రి తీవ్రంగా పిల్లల చదువుకు అవసరమైన ప్రోత్సాహం ఇస్తూ ఉండేవాడు. ఆయన పిల్లలకు మాథ్స్ బోధిస్తూ ఉండేవాడు.
జైపూర్లో సెయింట్ " జోసెఫ్స్ కాన్వెంటు"లో సైన్స్ టీచర్ మరియు " హోం సైన్స్ కాలేజిలో జువాలజీ రీడర్ ప్రభావంతో ఆమెకు సైన్స్ అంటే విపరీతమైన మక్కువ ఏర్పడింది.
హైస్కూలులో సైన్స్ సబ్జెక్టులలో ప్రధమస్థానంలో అలాగే ఇంటర్‌మీడియట్‌లో రాష్ట్రస్థాయిలో వచ్చిన తరువాత తండ్రి సహాయంతో జైపూర్ మెడికల్ కాలేజిలో ప్రవేశించింది. 1970 లో
మెడికల్ మరియు గైనకాలజీ విద్య పూర్తిచేసిన తరువాత ఆమెకు వివాహం జరిగింది.డిల్లీలో ఆమె భర్త " ఇంస్టిట్యూట్ ఆఫ్ మెడికల్ సైన్స్‌ " లో యూరాలజీ రిజిస్టర్‌షిప్ చేస్తుండేవాడు. ఢిల్లి వెళ్ళిన తరువాత ఆమె భర్త రీసెర్చ్ చేస్తున్న " ఇంస్టిట్యూట్ ఆఫ్ మెడికల్ సైన్స్‌ " లో మిగిలిన 6 మాసాల పీడియాట్రిక్ రెసిడెన్సీ పూర్తిచేసింది. తరువాత ఆమె ఎ.ఐ.ఐ.ఎం.ఎస్ లో అండర్ 
గ్రాజ్యుయేట్ టిచర్‌గా చేరింది.
తరువాత శశి వధ్వా 1972లో అటానమీ ప్రధానాంశంగా ఎం.డి కోర్సులో చేరింది. తరువాత ఆమె ఎన్.హెచ్.కేశ్వని మార్గదర్శకత్వంలో రీసెర్చ్ థిసీస్ సమర్పించింది. తరువాత ఆమె నరాల విధానం మీద పరిశోధన చేపట్టింది. మెడికల్ శిక్షణ నుండి సైంటిఫిక్ టెక్నాజీలో అడుగు పెట్టడం అంత సులువు కాదని ఆమె అభిప్రాయపడింది. 1974 లో ఆమె ఎం.డి పూర్తిచేసింది.
ఐదు సంవత్సరాల రెసిడెన్సీ అధ్యయనం చేసే సమయంలో అదనంగా టెక్నాలజీ స్కిల్స్ నేర్చుకోవలన్న అభిలాష అధికమైంది. డాక్టర్ గోమతీ గోపీనాథ్ ఆమె అభిలాషకు సహకరించింది.
శశి వధ్వా 1979 లో ఎ.ఐ.ఐ.ఎం.ఎస్‌లో ఫ్యాకల్టీ బాధ్యతలు స్వీకరించింది. అయినప్పటికీ ఆమె మానవశరీరంలోని నరాలవ్యవస్థ గురించి అధ్యయనం చేయాలన్న ఆసక్తి అఫ్హికం ఔతూనే ఉంది. డిపార్ట్‌మెంటు హెడ్ ప్రొఫెసర్ వీణా బిజిలానీ ఆనె పి.హెచ్.డి చేయడానికి సంపూర్ణ సహకారం అందించింది. ఇద్దరు పిల్లల తల్లిగా ఆమె రీసెర్చ్ చేయడానికి ముందుగా హేళనను ఎదుర్కొనవలసిన పరిస్థితి ఎదురైంది. అయినప్పటికీ 1985 లో ఆమె రీసెర్చ్ చేయడానికి నమోదు చేసుకున్నది.